CELEX: 32014R0704
Language: ro
Date: 2014-06-25 00:00:00
Title: Regulamentul (UE) nr. 704/2014 al Comisiei din 25 iunie 2014 de modificare a Regulamentului (UE) nr. 211/2013 privind cerințele de certificare pentru importurile în Uniune de germeni și semințe pentru producția de germeni  Text cu relevanță pentru SEE

26.6.2014   
            
            
               RO
            
            
               Jurnalul Oficial al Uniunii Europene
            
            
               L 186/49
            
         REGULAMENTUL (UE) NR. 704/2014 AL COMISIEI
   din 25 iunie 2014
   de modificare a Regulamentului (UE) nr. 211/2013 privind cerințele de certificare pentru importurile în Uniune de germeni și semințe pentru producția de germeni
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 882/2004 al Parlamentului European și al Consiliului din 29 aprilie 2004 privind controalele oficiale efectuate pentru a asigura verificarea conformității cu legislația privind hrana pentru animale și produsele alimentare și cu normele de sănătate animală și de bunăstare a animalelor (1), în special articolul 48 alineatul (1),
   întrucât:
   
               (1)
            
            
               Regulamentul (UE) nr. 211/2013 al Comisiei (2) stabilește cerințele de certificare pentru importurile în Uniune de germeni și semințe pentru producția de germeni.
            
         
               (2)
            
            
               În cursul ultimelor audituri efectuate de serviciile de inspecție ale Comisiei (Oficiul Alimentar și Veterinar) în țări terțe, au fost observate anumite deficiențe. Aceste deficiențe se referă la capacitatea autorităților competente de a certifica faptul că semințele destinate producției de germeni sunt produse în conformitate cu Regulamentul (CE) nr. 852/2004 al Parlamentului European și al Consiliului (3), în special în conformitate cu dispozițiile generale privind igiena pentru producția primară și activitățile conexe stabilite în partea A din anexa I.
            
         
               (3)
            
            
               Pentru a menține cel mai înalt nivel de protecție a consumatorilor, în timp ce țările terțe adoptă măsurile corective necesare pentru a institui un sistem robust de certificare, este necesar să se permită, ca alternativă în țara de origine, înlocuirea cerinței de certificare în conformitate cu dispozițiile generale privind igiena pentru producția primară cu un test microbiologic pentru semințele destinate producției de germeni înainte ca exportul către Uniune să aibă loc. Din acest motiv, modelul de certificat din anexa la Regulamentul (UE) nr. 211/2013 trebuie, de asemenea, să fie modificat.
            
         
               (4)
            
            
               Această măsură ar trebui să fie limitată în timp până la furnizarea de către țările terțe a garanțiilor necesare care să confirme că deficiențele au fost corectate.
            
         
               (5)
            
            
               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală și nu au întâmpinat nicio opoziție din partea Parlamentului European sau a Consiliului,
            
         ADOPTĂ PREZENTUL REGULAMENT:
   Articolul 1
   Regulamentul (UE) nr. 211/2013 se modifică după cum urmează:
   
               1.
            
            
               Articolul 3 se înlocuiește cu următorul text:
               „Articolul 3
               
               Cerințe de certificare
               (1)   Loturile de germeni sau semințe destinate producției de germeni importate în Uniune și originare din țări terțe sau expediate din astfel de țări trebuie însoțite de un certificat conform cu modelul prevăzut în anexă, care să confirme că germenii sau semințele au fost produse în condiții care respectă dispozițiile generale de igienă pentru producția primară și operațiile conexe stabilite în partea A din anexa I la Regulamentul (CE) nr. 852/2004, precum și că germenii au fost obținuți în condiții care respectă cerințele de trasabilitate stabilite în Regulamentul de punere în aplicare (UE) nr. 208/2013 (4), că aceștia au fost obținuți în unități autorizate în conformitate cu cerințele stabilite la articolul 2 din Regulamentul (UE) nr. 210/2013 al Comisiei (5) și că respectă criteriile microbiologice prevăzute în anexa I la Regulamentul (CE) nr. 2073/2005.
               Certificatul și, după caz, rezultatele testelor microbiologice pentru depistarea Enterobacteriaceae menționate la alineatul (4) din prezentul articol trebuie redactate în limba sau limbile oficiale din țara terță de expediție și din statul membru în care are loc importul în UE sau trebuie însoțite de o traducere autorizată în limba sau limbile respective. În cazul în care statul membru de destinație solicită acest lucru, certificatele trebuie să fie însoțite, de asemenea, de o traducere autorizată în limba sau limbile oficiale din respectivul stat membru. Cu toate acestea, statele membre pot accepta utilizarea unei limbi oficiale din Uniune, alta decât limba lor.
               (2)   Certificatul în original trebuie să însoțească transportul până când ajunge la destinația sa, astfel cum este indicată în certificat.
               (3)   În caz de divizare a transportului, o copie a certificatului trebuie să însoțească fiecare parte a transportului.
               (4)   Cu toate acestea, prin derogare de la cerința de la alineatul (1) de atestare oficială a faptului că semințele au fost produse în conformitate cu dispozițiile din Regulamentul (CE) nr. 852/2004 și până la 1 iulie 2015, transporturile de semințe pentru germinare destinate a fi exportate către Uniune pot fi supuse unor teste microbiologice privind depistarea Enterobacteriaceae pentru a verifica condițiile de igienă ale producției înainte de export. Rezultatele acestor teste microbiologice nu pot depăși 1 000 UFC/g.
               (5)   La cererea autorităților competente, certificatul și rezultatele unor astfel de teste, dacă este cazul, trebuie să fie puse la dispoziție de către operatorii din sectorul alimentar care produc germeni utilizând semințe importate.
               
                  (4)  Regulamentul de punere în aplicare (UE) nr. 208/2013 al Comisiei din 11 martie 2013 privind cerințele în materie de trasabilitate aplicabile germenilor și semințelor destinate producției de germeni (JO L 68, 12.3.2013, p. 16)."
						
               
                  (5)  Regulamentul (UE) nr. 210/2013 al Comisiei din 11 martie 2013 privind aprobarea unităților care produc lăstari în conformitate cu Regulamentul (CE) nr. 852/2004 al Parlamentului European și al Consiliului (JO L 68, 12.3.2013, p. 24).”"
						
            
         
               2.
            
            
               Articolul 4 se elimină.
            
         
               3.
            
            
               Modelul de certificat pentru importul de germeni sau semințe destinate producției de germeni din anexă se înlocuiește cu textul din anexa la prezentul regulament.
            
         Articolul 2
   Intrarea în vigoare
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 25 iunie 2014.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 165, 30.4.2004, p. 1.
   
      (2)  Regulamentul (UE) nr. 211/2013 al Comisiei din 11 martie 2013 privind cerințele de certificare pentru importurile în Uniune de germeni și semințe pentru producția de germeni (JO L 68, 12.3.2013, p. 26).
   
      (3)  Regulamentul (CE) nr. 852/2004 al Parlamentului European și al Consiliului din 29 aprilie 2004 privind igiena produselor alimentare (JO L 139, 30.4.2004, p. 1).
   
      ANEXĂ
      „MODEL DE CERTIFICAT PENTRU IMPORTUL DE GERMENI SAU SEMINȚE PENTRU PRODUCȚIA DE GERMENI